**FRA 4550: Teori og metode for Frankrike-studier**

**Høst 2011**

**Emneansvarlig: Førsteamanuensis Olivier Darrieulat**

**Seminarspråk**: fransk

**Emnets mål**: 2 mål

1. Innføring i forskning på fransk kulturkunnskap
2. Emnet gir også en metodisk innføring i arbeidsmetoder studentene kan benytte seg av for å skrive en masterprosjektbeskrivelse i fransk kulturkunnskap

**Varighet**: 12 uker, 2 undervisningstimer pr. uke

**Vurdering og eksamen**: studentene skal levere en skriftlig oppgave (maks. 10 sider) om temaet de tenker å skrive om.

**Antall studenter**: 6 studenter har gjennomført eksamen: 5 studenter har fått «godkjent» og 1 student må levere kopi før 30. april 2012

**Indikasjoner på særlig god kvalitet**:

Studentene har deltatt aktivt på kurset. Oppmøte obligatorisk.

Når de begynner, har studentene ingen erfaring med analytisk tenkning og de vet heller ikke hvor og hvordan de kan finne dokumentasjon eller informasjon. De har ingen arbeidsmetode. Vanligvis må jeg korrigere prosjektbeskrivelsen minst 3 ganger. Til slutt, må jeg gjøre en individuell avtale, 1 time, med hver student for å gå gjennom teksten og komme med enkelte kommentarer.

Alle studentene sier de har satt pris på måten vi har arbeidet på. De var fornøyde med både kursets oppbygning og med oppfølgingen de fikk fra meg. De uttrykte at de satt spesielt pris på de praktiske råd de fikk, og på debattene vi hadde i løpet av kurset.

Øvrige kommentarer fra studentene funnet i nettskjema:

* ”*Jeg synes det burde være flere timer totalt i dette emnet*”
* ”*Olivier har gitt og gir oss studenter veldig god oppfølging. Han er helt spesiell i forhold til tilgjengelighet, og er oppriktig interessert i å hjelpe studentene. Terningkast 6*.”

**Indikasjoner på sviktende kvalitet**:

Hvor er studentene med statsvitenskap (SV), historie, geografi, sosiologi, demografi, økonomi … utdanning? Siden reformen i 2003 er rekrutteringen veldig trang, tradisjonell, litterær. Vi mangler studenter med andre erfaringer enn fransk litteratur eller fransk språk- og kulturkunnskap. Studentene er også gamle. Når et program er så attraktivt for så mange pensjonister, er dette en viktig indikasjon på programmets kvalitet og aktualitet!

3 studenter av 6 hadde gjennomført FRA 4501 (i 2008 og 2009) men kunne ikke begynne fordi de sa at de ikke hadde lært noe på dette emnet. Det er ganske vanskelig å jobbe med disse studentene som har veldig mye arbeid foran seg for å ta igjen den tapte tiden.

Et annet problem: læreren har ikke de nødvendige vitenskapelige og materielle midlene for å kunne forsikre seg at temaene som studentene velger seg er oppnåelige. Når studentene vurderer feltarbeid, studie av en organisasjon (selskap, utdanningsinstitusjon etc...) eller arbeid med arkiver, krever dette at læreren godkjenner prosjektet på forhånd. Problemet er at læreren har ingen mulighet til på forhånd å undersøke om det finnes reelle muligheter til å forske på det aktuelle emnet, og heller ikke til å prøve å lede studentens arbeid mot en nåværende problematikk, eller mot et forskning nettverk.

Olivier DARRIEULAT

Maître de Conférences en Civilisation française

24 Avril 2012

Université d’Oslo